Document ID: /roh_data/filtered/fineweb-2-filterrobots_roh.jsonl.gz/41949

27 morts d'attentat da suicidi dubel a Bagdad
- Sonda, 31.12.2016, 10:31
Dapli che 50 persunas èn tenor indicaziuns da la polizia vegnidas blessadas da l'attentat en la chapitala iracaisa Bagdad.
L’attatga dubla cun dus attentaders da suicidi è stada sin in martgà fitg populà. Il mument è nagin sa mussà responsabel per l’attatga. En l’Irac commetta la milissa da terror stadi islamic però adina puspè attentats da suicidi.
L'attatga è la pli brutala dapi mez october nua ch'in attentader è sa seglientà amez ina gruppa da persunas durant ina sepultura. Là eran mortas 34 persunas.
RR novitads 10:00